บริหารต้นทุนล่อดอกเบี้ยสูงดึงฝากเงินยาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — นครหลวงไทย ปรับโครงสร้างเงินฝากให้ยาวกว่า 12 เดือน ระดมเงินฝากเต็มสูบ
นายชัยนันท์ ลภิธนานุวัฒน์ ผู้ช่วยกรรมการผู้จัดการใหญ่ ธนาคารนครหลวงไทย เปิดเผยว่า ปัจจุบันธนาคารมีเงินฝากประจำที่มีระยะการฝากไม่เกิน 12 เดือน คิดเป็นสัดส่วนถึง 60% ของการฝากประจำทั้งหมด ซึ่งถือว่ามากเกินไป ทำให้ยากต่อการบริหารเงินหรือนำไปปล่อยสินเชื่อ ธนาคารจึงต้องการเพิ่มสัดส่วนเงินฝากให้มีระยะเวลายาวนานกว่า 12 เดือน ให้มีสัดส่วนที่เพิ่มขึ้น ดังนั้นในปีนี้ธนาคารจะไม่เปิดรับฝากประจำพิเศษ 45 เดือน หรือระยะ 78 เดือน แต่จะเน้นการระดมเงินฝากยาวเป็นด้านหลักเพราะต้นทุนต่ำกว่า บริหารง่ายกว่า
ขณะเดียวกันจะพยายามเพิ่มสัดส่วนเงินฝากออมทรัพย์ให้มากขึ้น ตั้งเป้าหมายเพิ่มเป็น 35% จากเดิม 32% เพื่อให้ต้นทุนเงินฝากซึ่งยืนอยู่ในระดับ 1.131.15% ปรับลดลงมาเหลือ 1% ให้ได้ โดยในปีนี้ต้องการขยายเงินฝากเพิ่ม 4 หมื่นล้านบาท
ล่าสุดธนาคารได้ออกโครงการเงินฝากเทศกาลวันแห่งความรักและวันตรุษจีน ด้วยเงินฝากประจำ 12 เดือน ดอกเบี้ย 1.5% สูงกว่าปกติ 0.25% และเงินฝาก 24 เดือน จ่ายดอกเบี้ย 2.25% สูงกว่าปกติ 0.5% ฝากขั้นต่ำ 5 หมื่นบาท ไม่จำกัดวงเงิน เพื่อดึงลูกค้าเงินฝากที่ต้องการดอกเบี้ยสูงและมักโยกเงินจำนวน 15% ให้อยู่กับธนาคารต่อไป